Държавен вестник, бр. 36, 2013 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  36
(4) Операторът одобрява или мотивирано 
отказва да одобри заявлението за достъп до 
съоръжение за съхранение в 10-дневен срок от 
подаване на заявлението и на всички документи, 
приложени към заявлението. 
(5) При одобрение на потенциалния ползвател 
се издава удостоверение с валидност 6 месеца 
от датата на издаването му при условията, оп­
ределени в него. За издадените удостоверения 
операторът води регистър. 
(6) При одобрение операторът изпраща на 
заявителя проект на договор за съхранение, като 
заявителят следва да подпише проекта и същият 
да се сключи в 7-дневен срок от получаването му.
(7) Операторът и ползвателят могат да сключват 
договори и извън газовата година, с начални дати, 
различни от стандартните, или с по-кратка про­
дължителност от стандартния годишен договор, 
като това не води до необосновано по-високи цени.
Чл. 31. (1) Операторът на съоръжението раз­
работва, прилага и публикува недискриминаци­
онни и прозрачни механизми за разпределение 
на капацитет, които гарантират предоставянето 
на максимален капацитет на всички участници 
на пазара, при отчитане целостта и ефикасната 
експлоатация на системата, като се консултират 
с ползвателите. 
(2) Операторите предлагат минимално след­
ните видове услуги:
1. пакетни (договорни) услуги по отношение на 
нагнетяването/изтеглянето на газ при утвърдени 
технически параметри;
2. необвързани услуги (допълващи пакетните) 
за разполагаемите капацитети на хранилището 
в началото на календарната година;
3. дългосрочни (над 1 година) и краткосрочни 
(под 1 година) при минимален период на престой 
1 ден.
(3) Услугите, които предлага операторът на 
системата за съхранение, трябва да бъдат в ин­
терес на ползвателите и съобразени с пазарната 
ситуация и икономическата ефективност.
(4) Операторът на съоръжението за съхранение 
предлага услуги, които са съвместими с използва­
нето на интерконекторни газопреносни системи 
и осигуряващи лесен достъп до съоръжението 
за съхранение.
(5) Операторът на системата за съхранение 
трябва да има развита информационна система 
за електронна комуникация, за да предоставя 
адекватни и актуални данни на ползвателите и 
да улеснява евентуални размени на капацитети 
между тях. 
Раздел IV
Контрол
Чл. 32. Контролът по изпълнението на тези 
правила се осъществява от ДКЕВР по реда и при 
условията на Закона за енергетиката.
ДОПЪЛНИТЕЛНА РАЗПОРЕДБА
§ 1. По смисъла на тези правила:
1. „Достъп“ е правото за използване на пре­
носната мрежа и/или разпределителните мрежи 
за пренос на природен газ срещу заплащане на 
цена и при условията на тези правила.
2. „Входна точка“ е физическа точка, съоръжена 
със средства за търговско измерване, където се 
извършва измерването на количеството, наляга­
нето и качеството на природния газ за пренос и 
се извършва неговото предаване от ползвателя 
на съответния оператор.
3. „Изходна точка“ е физическа точка, съ­
оръжена със средства за търговско измерване, 
където се извършва измерването на количество­
то и налягането на пренесения природен газ и 
се извършва неговото предаване от съответния 
оператор на ползвателя на мрежите.
4. „Трансгранична точка“ е входна точка, която 
свързва националната преносна мрежа с други 
преносни мрежи.
5. „Газорегулираща станция, Автоматична 
газорегулираща станция (ГРС, АГРС)“ е инстала­
ция за регулиране налягането на природния газ, 
съоръжена и със средства за търговско измерване.
6. ,,Пренос на природен газ“ е транспорти­
рането на природен газ през преносната мрежа 
или газоразпределителните мрежи. 
7. „Договорен капацитет“ е капацитетът, който 
операторът на преносна система е разпределил на 
ползвател на мрежата съгласно договор за пренос.
8. „Технически капацитет“ е максималният 
непрекъсваем капацитет, който операторът на 
преносна система може да предложи на полз­
вателите на мрежата, като вземе под внимание 
целостта на системата и експлоатационните 
изисквания на преносната система.
9. „Непрекъсваем капацитет“ е капацитет за 
пренос на газ, чиято непрекъсваемост е гаранти­
рана от оператора на преносна система по силата 
на сключен договор.
10. „Прекъсваем капацитет“ е газов капацитет 
за пренос, който може да бъде прекъсван от опера­
тора на газопреносна и/или газоразпределителна 
система в съответствие с условията, залегнали в 
договора за пренос.
11. ,,Прекъсваем капацитет за реверсивен 
пренос на търговска база (backhaul или виртуален 
капацитет)“ означава газов капацитет за пренос 
на трансгранична точка в посока, обратна на 
физическия пренос, който се осъществява на 
търговски принцип.
12. „Заявка“ е предварително уведомление от 
страна на ползвателя на мрежата на оператора 
на съответната мрежа за реалния поток, който 
ползвателят иска да бъде пренесен по тази мрежа. 
13. „Коригираща заявка“ е последващо уве­
домяване, с което се коригира първоначалната 
заявка. 
14. „Кубичен метър природен газ“ е количе­
ството природен газ в обем един кубически метър 
при температура 20 °С и абсолютно налягане 
0.101325 МРа. 
15. „Добив“ са дейности, целящи определени 
количества природен газ, намиращи се в под­
земния газов резервоар на газохранилището, да 
достигнат газотранспортната мрежа.
16. „Нагнетяване“ са дейности, целящи оп­
ределени количества природен газ от газотранс­
портната мрежа да достигнат до подземния газов 
резервоар на газохранилището с цел тяхното 
съхранение за определено време.